open-index/open-wikipedia-markdown huggingface dataset:
Kulikuli

*'kulekuli' *de la farefari duma dinu'uma ti ba maala ba ɔbera. 

Ba tari la sukaam maala kulekuli. Ba ni kiim sukaam bɛɛla la mɛ, niim ba nyaa dugɛ kotuulega, puresa ita sukaam niiremɔ la puan nyaa dikɛ vugere guregera. Ba wan guregera ba la ti sukaam la iŋɛ kpe'ene lebege  sunkuusa, ti sukaam la kaam la me yese na ti ba nyaa silegɛ kaam dugelɛ bugumi ti bu bi'e.

Kaam la san bi'e, ti ba nyaa gi'isa sunkuusa la bilesa bii kilum na ita kaam la puan ti si kiina. 

Si san kii ta ku'e ti ba nyaa yaase ze'ele si ma'ɛ nyaa dɛna kulekuli ti ba ɔbera.
Literature, Zaaleŋa

Zaaleŋa de la sɛla ti nɛra dikɛ a puti,irɛ gulesɛ bii tɔgɛ yele sɛba n paɛ e a vom puan bii a buuri puan ti la paɛ nɛra woo ti ba baŋɛ.  Magese wuu naba n tari puteem ti ba dikɛ iŋɛ yuunɛ tara yuuna ɛregera e. Zaaleŋa pu la buta , ti tari la de,eŋo, dakerɛ la banaa. Tu me tari la zaaleŋa buuri buuri buyi; Tɔgum zaaleŋa la gulesegɔ zaaleŋa. Tɔgum zaaleŋa de la zaaleŋa sɛka ti ba dikɛ nuurɛ iŋɛ biŋe, gulesegɔ me de la zaaleŋa sɛka ti ba gulesɛ biŋe.
Luŋa

lɔŋa dela farefari duma buuri malema de'eŋo dɛ'ɛma  bunɔ ti ba tara dɛ'ɛna. Lusi la boi la buyi, lunyna'aŋa la lūdaa, lūdaa la me ani la pika pika dee me ka tibegɛ paɛ lunya'aŋa.

Lunya'aŋa kãregɛ me dee tibegɛ gana lùdaa dee ba tari la gana, luŋa dɔɔ la mi'isi pɔbera lusi la za'a.

Ba ni tara lūsi wa dɛ'ɛna mɛ la gulego, ti gulego la n ni dɛna ba nɛŋa daana de'eŋo puan, ba ka tari luŋa ma'a ayima ŋmɛ'ɛra de'eŋo puan dee ba ta'am ni dɛna bayi, batã, banaasi bɔba wɛ'ɛsa ti de'eŋo la ni naara taaba ti la ana suŋa.

Lūdaa la ni dɛna la ayila ba tigere la puan dee ba me ta'am dɛna bayi.

Pari pari puan, fu ta'am me kelum dikɛ ba voole/ kɛlega puan baŋa luŋa la n de lūsɛka.

Dagi luŋa woo n kɔ'ɔm nara ŋmɛ'a bii tara dɛ'ɛna, dee basɛba ni pa'alɛ wa'am ti fu pɔbɛ e yagelɛ dee fu de ŋmɛ'ɛra.
Matɔgesilega

Matɔgesilega dee ti solemiisi wi'ira tii Euro plain la, a dela kuto ti na dikɛ yagebɛ e ti a ani wuu yirekatɛ la dee tara nama atã ti ba yi bɔna pooren ti a yima bɔna a nɛŋa boba. Matɔgesilega wa kelum tara la kelumpagesi wuu silega la, a ka zoti tiŋa wa zuo ɛɛra dee a ni zoi la fii dee nyaa dikɛ a kelumpagesi la ɛkɛ saazuon  sa wɛ'ɛsa n we zi'an ti a san ta paɛ ba'asɛ ti a le dikɛ a nama la le ze'ele tiŋa zoi fii dee nyaa teke ze'ele ti nɛreba la nyaa ni sige. A tari a bunpigesi mɛ dee me kelum tara bunkareba. A ta'am vaara lɔgerɔ zo'e zo'e mɛ la nɛreba zo'e zo'e, a me kelum tana zɔta gana Matɔka mɛ
Matɔka/loore

Matɔka dee ti solemiisi wi'ira e ti 'Car' la, dela kuto ti solemiisi dikɛ maalɛ e ti a ani wuu deo la dee tara nama anaasi  ti a tana vaara nɛreba sina sɔdɔwoko dee ti a me zɔta kalam kalam gana pupu la kutaweefo. A ta'am digesa nɛreba zo'e zo'e dee kelum tana vaara lɔgerɔ zo'e zo'e, matɔka wa boi la yima yima, magese wuu tu tari Toyoota, Nizan, Bɛnesi, Kiiya la ba zo'e zo'e, tu me kelum tara ba bunbibesi mɛ, tara sɛba n makɛ ma'a la sɛba n kɔ'ɔm kãregɛ dee dɛna bunwogero.

Nɛreyinɛ n ni tukera matɔka wa ti a zɔta, tu me wi'iri nɛra wa la dɔleba dee ti a me tara a podɔla yɛsera la matɔka wa san dɛna pusuka la puan bii bunkara la.
Mobali fon

MoMobali fon (mobile phone) dee ti sɛba wi'ira tii, nasaara bayeti konko, ti sɛba me yeti a de la taŋalum mi'a konko dela sɛ n suŋeri tɔ ti tɔgera bɔ'ɔra taaba dee ka tara nuurɛ sɔɔlena bii muula
Namoo

Namoo boi la Booŋo so'olum puan dee me kelum lɛ yelewɔɔŋɔ n de fanreŋa tiŋa la. Namoo tari la  beene n gu fanreŋa lebese sa dee me kelum gu Gaana beene lebese na ti ba wi'ira ti bɔda la ti nɛreba dɔla yakera Yelewɔɔŋɔ n de fanreŋa tiŋa la puan.
Namoo tari la yizuto zo'e zo'e dee fu San ze'ele Booŋo we'esera Namoo mia fu wam paɛ la Boonguregɔ yake Booŋo baluŋo dee  nyaa paara Namoo. Tiŋpigesi seba n kae namoo tinga gum baseba dela: Boko,Nantandooni, Sambolgo,Sikabiisi,Bungu, Nayorigo, Kansoe,Amanga, Abokobiisi, Abelzanga, laba seba. 
Namoo tinga tari Sukuu duma Zoe Zoe, dee ti seba n dee Sukuu Kara dela Namoo Senior High/Technical school ( Azeenasco), la en soi en emenŋa Sukuu la ti ba wi'ira Regentrophen college of Applied Science.
Namoo me keen tari Asebinton, ze'a ti ba behira bã'duma
Pitoo, damɔlega

damɔlega duka, ba ni dikɛ la kemɔlega luse KO,om puan bii yɛɛrege ba zinzaka tiŋa dikɛ mɔɔ pi ba gee basira ba KO,om dare woo ti ba fukɛ ti fu lake ba diilum ti ba kui lebege kɛa ti fu tare ba ta niim  nyaŋa wa,am dikɛ ige KO,om puan yilege beere ti fu duge ba to ba Kore biɛ ti fu nyaŋa dikɛ ba lee du,usi puan ze,ele  yilege beere ti ba nyaŋa kele ti ba pɔsi yuura.
Pu'usegɔ

pu'usegɔ dela sɛla ti tu dɔla bini paara taaba bii tu doli bini zusera sɛla nɛra zi'an bii tiŋama la Winɛ zi'an. Pu'usegɔ la pui la buyi; 1. Fum pu'useri nɛra la 2. Winɛ pu'usegɔ. 

# Nɛra pu'usegɔ dela girema ti tu tara bɔ'ɔra taaba tu san ta nyɛ  bii tu'usɛ nɛra. Pu'usegɔ wa me bola buuri buuri, magesi wuu;  bulika (Good morning), wuntɛɛŋa (Good afternoon), zaanuurɛ (Good evening), farafara bii tumatuma. Fara fara bii tuma tuma  tari bɔ'ɔra la nɛra n tuni bii n tum ba'asɛ, ti pu'usegɔ duma wa za'a lebesego dela  naabaa.
Pu'usegɔ gurɛne puan

pu'usegɔ de la sose'ere ti farefari duma dɔla bini bɔ'ɔra taaba gilema gee banŋera taaba imma'asum yɛla. Farefari duma sakɛ sira ti fu kiŋɛ ta tu'usɛ bii paɛ nɛra gee ka pu'usɛ e la pa'alɛ ti fu daana ka bɔ'ɔri Nɛreba gelima. 

Nuurɛ zo'e zo'e tumam farefari duma doli la pu'usegɔ wa puan nɛra n de mina la eŋa n ze'ele zi'an.

Pu'usegɔ de la fu kiŋɛ paɛ nera gee yeti tuuma bii bulika.

Pu'usegɔ de la sɔsega pɔsega sore.

Farefari duma ni san seke taaba ba ni pu'usɛ mɛ taaba ba ni pu'usera mɛ yia gee nyaa ta'am sɔsera. Ba san tum fu nɛra yire ti fu ta paɛ fu ni pu'use mɛ gee nyaa ta'am yele ba tum fu se'ere iŋa la.

Dabeserɛ pua farefari duma tari pu'usegɔ mɛ. Bulika la San dena bulika , Wuntɛŋa la San dena Wuntɛŋa la zaanuurɛ la San dena zaanuurɛ. Tuuma tuuma bii Fara Fara nɛra san tum bii bɔna tuuma puan. Tu me tare pu'usegɔ zo'e zo'e mɛ gee tu daare woo com puan. Lebesego la gi'i de la naambaa bii naa
Pɔgedirɛ mamprusi tiŋa

pɔgedirɛ n bɔna mamprusi Sɛba n bɔna Binduri la Gumyoko n bɔna upper  east  Binduri so'olum la. Ba bipɔgela San ta yɛ la nɛra to ba sɔsera, a wane tɛ'ɛ ka sɔ la ka ma ti, ɛŋa la nɛra n sɔsere. Belam ti pɔgela , la wan yele budibila la yeti, a dɔlɛ e kiŋɛ ta baŋɛ ka dugereba. Budibila la la San nyaa yeti ɛŋa wan doose e kiŋɛ, a wa'am Tara gu'urɛ ta paɛ nyaa yele a dɔgereba la yeti, ɛŋa  la ba via la n bɔna gee ti pugela la dugereba mɛ wan yi ba via la na nyaa sokqɛ e ti, budibila wa yeti fum la ɛŋa n sɔsere la de la sira, ti ɛŋa me wan sakkɛ ti ɛɛ. Belam la, ba wan yele e ti a kulɛ gee Lem na. Ɛŋa me San paɛ yirɛ ti a Nɛreba me wa'xam maasum nyaa wana yele ti ba mam zi'a n yeti ɛŋa yɛ la pugela kalam ti ba sɔsera. Bela ba wan me yi pugela la sokɛ e a San yeti ɛɛ, bti ba nyaa yi yire me kiima duma nyaa yele ba sɛla n ba wa'am na yele la gee ti ba nyaa zi'irɛ nyaa sɔsebaŋɛ ba dikɛ ba LA bii ba bii ba DA dikɛ bii. Ba San ta sɔse bala ba'asɛ gee nyaa yele pugela la yeti, a ta'am yele ba. Bila ti pugela, la nyaa wan ta isegɛ daare diyima nyaa yele budibila la yeti ɛŋa wan wana gee a kan kulɛ. A San nyaa ta kiŋɛ paɛ gee ka kulɛ gee ti ba nyaa me lebɛ ta yele ba ti, ba via la bii la bazi'a. Bilam ti ba nyaa yele ba lɔgerɔ seto ti ba wa'am tare wa'am na. Gu'urɛ la wanɛ, taaba, damɔlega, zom la la,mini ba yi. Ba San Tara lifɔge ba mam kina, ba ka sigeri aka sɔ la yire gee ba wa'am sige kiima la yire to ba to'e lɔgerɔ LA gee nyaa kiŋɛ ta yele a dɔgereba. Bilam to ba wa'am yele ba bii sŋ'ŋm to ba wa'am tare wa'am na. Gee LA ka dɛna pɛregere to fu wan yza'a.
Pɔka tuunɛ n dɛna sɛla

pɔka san ze'ele a yire ta paɛ budaa yire ka tuunɛ de la, ka dɛna pɔge sɛka n wan bɔ'ɔra ka sira gilema gee tuna sɛla n nari ti pɔka tuna. Magesi wuu,sɔgerɔ piisego, ko'om ãka, dugerɔ la laasi peere. Dagi bala ma'a gee, yire dangooma yele yele wuu, sira zinzakan dangooma la san ka ana suŋa, la de la ka pɛregerɛ tuunɛ ti a ta yɛ bɔle la nagebeto na takɛ dangooma la. La san le dɛna la zinzakan la n tureke, a nari ti a ta ɛ zigi, nagebeto la ãm wa'an ŋmɛ bii maalɛ ti zinzakan la nyaa ana suŋa. 

Pɔka tuuma kankaŋi ka sira yire kɔ'ɔm dɛna la ka dugera dia bɔ'ɔa ka sira la ka yire nɛreba la za'an waabi yele yele woo ka dɔgereba. Pɔka la tuunɛ dela a dɔgɛ kɔma bo budaa la.
Pɔkɔɔre

pɔkɔɔre de la pɔka n base a sɔ la a ma yire dee kenge ta Naa la a sira bona ti a sira la ki gee n base
Pɛ'ɛsa duka

Pɛ'ɛsa dela dinu'uma bɔ'ɔra tumam farefari duma. Pɛ'ɛsa tari la duka buyi. Wia daana dela, ba ni nɛ ba mɛ la nama ti ba pɔgerɔ la za'a ta furegɛ de dee ba peele peele, ti fu nyaa pee ba iŋɛ dukɔ la puan dee nyaa eŋɛ ko'om iŋɛ bini dugelɛ basɛ dee gura ti ba ta bi'ɛ ti fu silekɛ ko'om la basɛ de dee ba nyaa iŋɛ yaarum la nazu'usi iŋɛ bini dikɛ kaam pa'asɛ bini nyaa dita bii fu dugɛ sikaam ziirɔ iŋɛ bini dita. 

Fu me kelum ta'am pee ba la ba pɔgerɔ la iŋɛ dukɔ la puan dugɛ ti ba ta bi ti fu silegɛ ko'om la basɛ dee nyaa bagesɛ yaarum la nazu'usi  ni loe a yima firegɛ pɔgerɔ la basɛ dee nyaa suke nazu'usi la obe. Fu me ta'am pee ba ba'asɛ de dikɛ ba lagum la nanugela,suma bii sikaam dugɛ
Sierra Leone

sierra Leone dela tiŋa n boi Afireka Nɛresabelesi tiŋa zuɔ nuo bɔba

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## Viisegɔ lɔgerɔ

Tigere tigere:Nɛresabelesi tiŋa
Sinsabega

sinsabega dela tia n boi farefari duma tiŋa. Tia wa tari tuulum mɛ. A wani  mɛ ti ba wi'ira a bɛa la sinsibi, nɛreba diti tia wa bɛa la mɛ, ba me kelum tari a dɔɔrɔ la tuuta bugum dugera mɛ. Tia wa wani la kua saŋa yele yele wuu naaduurɔ saŋa la. Ba me kelum tara a dɔɔrɔ la ti'ira puŋa mɛ
Weefo

WEEFO. Weefo dee ti solemiisi wi'ira e  horse,  a dela duŋa ani wuu buŋa la dee a zoti gana buŋa la mɛ. A dela goo duŋa dee ti ba ni da e wa'am yire wa ugera, dagi nɛra woo n wa nyaŋa da weefo la dee la dela naduma la butateba n da'ari ba, ba tari weefo ba'ara mɛ sina zi'isum n zaɛ de me kelum tare e ti la dɛna yu'urɛ ma'a. Weefo tarega tɔ mɛ, Weefo oberi yaama mɛ, a me kelum ɔbera si mɛ dee nyuura zomko'om. Weefo bino tari tuulum mɛ beni zuo, ba tari a bino la tibera ba'asi zo'e zo'e mɛ. Weefo tari tuulum mɛ yire puan beni zuo, a base ti yire la ni guŋɛ mɛ la Naba yire bii Tata yire.
Pɔgedirɛ Kasina buuri puan

Kasina duma deti ba yi'ira ba ti yuulesi la, boi la Navɔreŋɔ. Kasina duma n doli sosi'a dita ba pɔka n ŋwana. Pugela la san ta seke  ele, a wan kiŋɛ ta yele a mam ti eŋa ye'esi la zi'an. Ti a ma la mina ti a seke la ele. Daanse'ere ti a yɛ'ɛsa la, a wam gura ti nɛra woo ta ginsera ti ka sireba la nyaa wa'am na tare e kule.

Gee san sɛka ti a sireba la ta kina na la, ti ba tari e kule la, a sira la taaba la wan zi'a la sore gee gura ba. Ba san kɔ'ɔm ta tari pɔka la paara na la ti ba kɔ'ɔm kɔkɛ ka kula budaa la yire ti nɛreba la n bo tiŋa la puan la nyaa wam baŋɛ ti nɛra n di pɔga. Di daarɛ la, tiŋa nɛreba nyaa wan lagese na dɛ'ɛna gee dugɛ dia ti ba di gee nyaa kule.

Dabesa a naasi daare ti a sireba la kiŋɛ pɔka yire paɛ yele ba ti ba bia la boi la ba zi'a ti ba wa'am na ti ba yele ba gee mɛ naŋego ni la n daa lu la. Sɛla n sɔe ti ba yele ti ba wa'am mɛ na ti ba mɛ nagon la dela, ba buuri la puan bugela san ni elɛ, ba ni tɛɛsi ti wa'amzayɔɔrɛ yesɛ gee a da'a la nagone basɛ gee yesɛ bala zuo ti ba yeti ba wa'am mɛ na ti ba mɛ boi ba.Yuulesi la tare sirasakere ti pɔka san elɛ a doosere la naŋegoni yesera. 

Ti ɛŋa n yese la ti la lu. Ba San kina na ba tari la yarum, kû.wa'am. Gee la san ta paɛ bakɔi gee pugela la yire duma nyaa kiŋɛ ta toe ba lɔgerɔ Ba San na paɛ ,ba na sî la nu'a no ba ti ba ɔbɛ basɛ gee ti pɔgela la duŋɛ dia ti b a di gee ti ba nyaa ku baa dugɛ ti budibe nila la da'a fuu boi a pɔga la tã gee mɛ nyaa boi a dɛɛm pɔga la pɛsigɔ. 

Ba wa'am basɛ gee nyaa tara sɛla n gee tare kulɛ. Sɛla n de nim mogerɛ pa'a de la baa la. Ba San ta iŋɛ ŋwana ba'ase la gee ti ka sirebala nyaa masum piise ba yopɔi , ki'ini 21 la nii bayi  la yarum la ŋwane piise

nyaa Tara kiŋɛ ta boi ba gee ti pɔka la nyaa dɛna ba pɔga.
Pupu

pupu dee ti somiisi wi'ira tii,  Motorbike, dela kuto ti ba dikɛ maalɛ e ti a tara nama ayi, dee tana viligera. A tara la zi'irego zi'an, nama tagelegɔ zi'an la nu'usi gurega zi'an. A tari kiŋere la yo'ore zi'an ti fu san yo'e e dee tara fu zuɔ nu'o la ŋmɛlega fu nu'o gɔrega zi'an la ti a viligera zɔta, ti fum n ŋmɛlegeri e se'em, a me zoti la bala miŋa nuu. Pupu wa wan ta'am sa'ana mɛ dee me kelum ta'am maala, Solemiisi n maalɛ Pupu wa, a ta'am dikɛ nɛra dee me kelum ta'am lu lɔgerɔ.

Ayɛsega puan, ti tateba yuum da'ara ba dee dagi nɛra woo dee nananewa, nɛreba zo'e zo'e yire nyaa tari pupu wa mɛ, pupu wa ta'am zɔta gana kutaweefo la wemɔa/ weefo mɛ.

Ba tari yu'ura me zo'e zo'e dee me bɔna yima yima, pupu wa dela a sunsuma a zua puan n bala ti farefari duma dikɛ lebe sigɛ e.
Zomi'isema

Zomi'isema de la farefari duma dinu'uma. Zomi'isema de la Ki ti ba ni buse, nyaa ba ze'ele ti ba ni wɛ fii wan ti ba nyaa ni tari ba ta niim.  

Ba san yeti ba niim i, fu ka niini ti i bagera wuu mɔnɛ zom la. Amaa ba ni ebe i mɛ wuu kareyaama la, nyaa tɔbegɛ isebɔ yuulum wuu bĩirɔ la nyaa dikɛ pa'asɛ sɛba n ka yuulum la puan nyaa gɛregɛ i lagum taaba ze'ele ti i mi'e.
Zorko senior high school

Zɔkɔ kɔmbibuulegɔ/ Sɛkɛndire sukuu katɛ la bo la zɔkɔ Kaŋa la Gambɔreŋɔ tiŋa puan n boi Booŋo Bɔlega so'olum puan, Gaana wa. Sukuu wa boi la Zɔkɔ da'a la n boi zi'an la.
Zɔkɔ

Zɔkɔ de la tiŋa n boi Booŋo so'olum la puan, dee fu me san bisɛ suŋa Booŋo so'olum la puan za'a, Zɔkɔ n yalegɛ gana tiŋbebisi la za'a. 

Zɔkɔ me tari a timbibesi mɛ ti ba dɛna tinsi siyoopɔi, Tadɔɔŋɔ, Kaŋa, Goo, Kadarɛ, koduregɔ Awaa la Gambɔreŋɔ. Zɔkɔ tari la Naduma ba yoopɔi la tindaamduma ba yoopɔi. 

Zɔkɔ tari la dakatɛ ti la bɔna Zɔkɔ kaŋa tiŋa la puan. 

Ba da'ari mɛ dee koosera lɔgerɔ buuri buuri da'a la puan, ba kooseri dee da'ara sɛla da'a la puan n ŋwana; Dusi magesi wuu, (buusi, piisi, nuusi, ki'ini la ba zo'e zo'e), Diisi (mui, suma, tɛa, si la ba zo'e zo'e). 

Zɛvuurɔ (bitɔ, ma'ana, bemeto la ba zo'e zo'e), za'asum, lɔgeyɛɛtɔ, solemilɔgerɔ zo'e zo'e la lɔgerɔ buuri buuri. 

Da'a wa tari la suŋerɛ zo'e zo'e bɔ'ɔra Zɔkɔ tiŋa nɛreba la Gaana saazuon so'olum (upper east) nɛreba za'a. A me kelum tara la tinmaalegɔ bɔ'ɔra tiŋa la me

Nɛreba zo'e zo'e me kelum tuna da'a la puan mɛ dee ti ba sɛba mɛ zamesera tuuma da'a la puan.    Ba kelum kɔɔsa tɛ'ɛsi da'a la puan.Tɛ'ɛsi wa suŋeri nɛreba mɛ ti ba nyɛta ba boti sɛla
Zɛma'asa

Zɛma'asa dela dia n tari magelum la zã'asum sebo n maale asaala iŋa. Zɛma'asa woo baseri ti asaala iŋgani niira suŋa suŋa gee ti fu kuregerɛ tɔna. Zɛma'asa basɛba n wana: bitɔ, aliifi, nagena, bɛresi la yogevuurɔ.
Ŋmariga

Ŋmariga/ŋmaresi 

Gurenɛ puan ŋmariga woo tari ka yu'urɛ mɛ . si de la pia la siyi n boe yuunɛ puan. 

Si de sesi la n ŋwana. 

1. Ko'oro

2. Gɔnfuko

3. Dawalega

4. Kilinkiiŋa

5. Siibedaa 

6.siibenya'aŋa 

7.Naakɛ'ɛsega 

8. Saluregɔ

9.Sakutega 

10.Fɔɔ  

11.Tigerɛ   

12.Sapɔɔlegɔ
Ɔgumb mi'ilum sɔa(language skills development)

Sɔsega gulesegɔ (Essay writing).

Fu san yeti fu gulesɛ sɔsegɔ ti nɛra san kãala, la nyakɛ e ti a pugum ka bota ti ka go'e basɛ , la de la fu tara yɛla asi'a fu puti'irɛ puan gee gelesera sɔsega gulesegɔ bii gulesegɔ woo dene.

Putɛgila gulesegɔ (paragraph writing).

Putɛgila de la yelesum bii yelesum duma n tigese tara putɛyinɛ bii tɔgera putɛyinɛ. Fu san yeti fu kelese sɔsega , la nari ti fu puti'ira la san paɛ ayi, atã bii ayeem zuna se'em fu tigese a iŋa putɛ gila puusin.

Putɛgila me kɔ'ɔm ka zɛ yoo. De tari la sɛla ti tu yi'ira pupɛdaa bii yelesumdaa la.

Putɛdaa bii yelesumdaa (topic sentence).

Yelesumdaa de la yelesum n tari sɔsega bii putɛgile tile. Yelesumdaa basɛ ti fu mina sɔsega la n gãaleti zian bɔba.

Sɛla n dola putɛdaa sɔsega puan dela yelesum n suŋeri putɛdaa la. Solemiineɛ puan tu yi'iri putɛaŋa la support sentence la minor sentence.

Sɔsega kan naɛ bii nara ka san ka tara ba'asegɔ bii kelesegɔ yelesum.

Putɛgile gulesegɔ n ka nari la ti de dɔla se'em.

La ka tari tu ne gulesɛ putɛgile se'em.

La de la yɛla atã n basɛ ti Akolego ka kiŋɛ Yyunivɛsite. Yi daana de la a sɔ ki ti a ka tari nifo la tuberɛ. Bala iŋa la de la a ma ma'a boi.

Tuure n de sɛla gulesegɔ wa puan.

Tu san gee gulese pisɛ , putɛgidaa la yeti, yɛla atã n basɛ ti Akolego ka kiŋɛ Yunivɛsite, gulese putɛgile la ba'asɛ la, la de la putɛyinɛ 

Gulese wa sum yela..

Tu san bisɛ gulesegɔkuna
Gloria Amon Nikoi

**Gloria Adwoa Amon Nikoi**
Gloria ba yuun dɔgɛ e la June ŋwarega la puan dabesa ayɔɔbi daarɛ 1927 yuunɛ la puan ta paɛ Noverber ŋwarega la 2010 yuunɛ la puan. A yuun de la Gaana wa diplomat n yuuun dɛna Foreign minister 1979 under the Army Forces Revolutionary council  gomena. Eŋa n yuun dɛna pɔka ze'ele Gaana wa dɛna ba la tuuma la puan.
## SUKUU YƐLA
A yuum kiŋɛ la Achimota College sukuu la puan. Nikoi n yuum de Deputy Chief of Mission bo Solemitinsɛka ti ba yi'ira ti United Nations ze'ele 1969 tari ta paɛ 1974 yuuni la puan. Pooren Gloria Nikoi yuum de dɛna la Senior official Ghanaian Ministry of Foreign Affairs.

Military Coup Siibesuŋɔ ŋmarega 4, 1979 yuuni la pooren, se'em yuum Zane yaŋɛ supreme Military Council government, Ina ti ba yuum dikɛ ti a dɛna Foreign Minister tari bala ta paɛ wuu ŋmaresi sinaasi Armed Forces Revolution Council (AFRC) government of Flight lieutenant Jerry Rawlings.
Ŋwana yuum ba'ase la bii yuum teke la Fɔɔ ŋmarega la puan kadabesa 24, 1979 yuuni la puan, sansɛka ti Third Republic Under Dr. Hilla Limann's People's National Party government yuum dɛna inaugurated.

Gloria Nikoi yuum ta le dɛna Chairperson of the erstwhile Bank for Housing la Construction (Mia tuuma yɛla), a Ghanaian Bank, 2981 yuuni la puan. Gloria Nikoi yuum de la director of the African Development Bank (AFDB), ti la yuuɛ. Ina miŋa nuu n yuum kelum dɛna yia daana ti a dɛna Chairperson of the Council of the Ghana stock Exchange se'em ma'a ti a yuum Inaugurated Tigerɛ 12, 1990 yuuni la puan la.#CCAC
## MIŊA VOM YƐLA
A yuum ele la Amon Nikoi, se'em yuum de Former Governor of the Bank of Ghana la Finance Minister, Gloria Nikoi la a sira Amon Nikoi yuum tari la kɔma batã. #CCAC
## GLORIA NIKOI KUM LA A KUURI YƐLA
A yuum ki la doose bã'a puan Washington. D.C.tiŋa puan. A yuum ki Tigerɛ ŋwarega la puan kadabesa pia daare 10, 2010 yuuni la puan. A kuuri malema yuum iŋɛ la Accra Ridge Church,  zi'an ti a yuum dɛna congregant. 
## BISƐ KALAM PA'ASƐ
Ina yuum de Minister for Foreign Affairs (Ghana)

## Viisegɔ Lɔgerɔ
Climate of Africa

Nɛresabelehe tiŋa wa n de Afireka la tari la Yileŋa zo'e zo'e n boi tɔka tɔka magesi wuu kusebegema'aserɛ saŋa, sakara nia saŋa, uunɛ saŋa, kusebego saŋa, puusego saŋa, ɔɔrɔ saŋa, samilemia saŋa la sansɛka ti la kɔ'ɔm ku'e bagibagi wuu pɔgetia la, ti wuntɛɛŋa wuna inŋa. Tuulega bii ma'arɛ n zuni se'em ka ba'am bɔna San dagena la ni kɔ'ɔm zom saazuo gaŋɛ. Yele la kɔ'ɔm dɛna la Nɛresabelega tiŋa wa saa niiri ganatuulega bii ma'arɛ n zuni se'em. Afireka pɔgetiisi n tari wuntɛɛŋa la kɛ'ɛŋa gana za'a dɛna sɛla ti ba yi'ira ti 'subtropical ridge' n ni sigera, tula,  kusebekɛ'ɛsa. Afireka tari la tuulega yɛla:  Tiŋa la tari tuulega saŋa yuunɛ puan, zisesi n tari wɔlegɔ,   wuntɛɛŋa n gani za'a saŋa, la yɛla zo'e zo'e

## Viisɔgɔ Lɔgɛrɔ

Buuri Buuri: Climate change
Climate of Ghana

**Gaana yileŋa** la de la tuulika' yuune woo puam. Saa nia ne zo'e mɛ, ge ti uunɛ saŋa me ne ta bɔna. Kusebeko lɛ puuseko saŋa me ne ta wa'a mŋarehe se sɛba mɛ. Gaana ta la yileŋa saŋa buyi te ba yi'ira Siɔ (Yuberɛ) lɛ uunɛ. Yuune woo, wuntɛŋa nŋe'a ne  zo'e 

Gaana tiŋa yileŋa ka ani wuu tisi sisesi n ani se'em la. Zi'an ti ba yi'ira ti 'Eastern Coastal belt' la tii mɛ gee ana kɛ'ɛŋa. Zi'an me n de 'south-west' la me dɛna la Gaana 'corner' bɔba, la tuli mɛ gee ana ma'aserɛ, gee ti Gaana saazuo bɔba so'olum la me tula gee ana kɛ'ɛsi. Gaana boi la 'Gulf of Guinea' ka zaɛ la 'Equator' la saazuo  bɔba basɛ ti ka ana waam.

## Yileŋa yɛla (climate)
Gaana tari la saŋa buyi: ma'aserɛ saŋa (siɔ) la kɛ'ɛŋa saŋa (uunɛ). Saa ni pɔsɛ niira saazuo bɔba so'olum la Dawalega nambua ta paɛ Sakutega nambua tiŋasuka gee tiŋa nuuren bɔba so'olum la me saa ni pɔsɛ niira bilam la Kilenkiiŋa nambua ta paɛ Tigerɛ ŋmarega tiŋasuka.  Gaana tiŋa Yileŋa yɛla ka kpe'em. Kusebego bii pelegere saŋa, kusebekɛ'ɛŋa n ni ze'ele pɔgetia la puan lobe kɛ Gaana 'north-east zɛ'ɛta Sapɔɔlegɔ ŋmarega ta paɛ Kilenkiiŋa nambua, ti ma'aserɛ la sigera tiŋa basera ti wuntɛɛŋa la bulika ni tula gee ti yu'uŋɔ ma'ara Gaana saazuo bɔba so'olum.

## '''Titeerɛ bɔna Gaana'''
Gaana nɛreba tari sɛla ayima ayima ti ba wa yaŋɛ dola dɛna Gaana nɛreba ti la dɛna hydro-climatic zones batã.
Teerɛ dɛna saa nii, tiŋteerɛ la ko'om zuŋa wan sa'am salinity n de Coastal ko'om la. Ŋwana basɛ ti kua la zim yɔka.

Sɛla ti ba yira ti National economy la ze'ele ti la mɛlesɛ bɔna la Climate teera dɛna la a ka ze'ele bɔ'ɔra a miŋa bɔna Climate -Sensitive zi'a la n de kua, energy la tiisi yela. Bala la, ko'subɔ wan dɛna yele ba'asɛ ti ko'om yela dɛna yele ti la wan tara suŋa boi hydropower  n wan bo 54% dɛna tiŋa la bugum capacity. Sɛla n pa'asɛ de la, Gaana tiŋa wa wan yɛ tiira gee yɛ'ɛra, wuu ko'om la n te'e la ti bã'a wa bɔna

2015 yuunɛ la Gaana Gomena yuun tare la tansugerɛ ayima na ti ba yira ti "Gaana intended National Determined  lagesegɔ pa'asɛ wana, Gaana yuun saŋɛ la Paris titeerɛ la 2016 yuunɛ la puan. Intended National Determined lagesegɔ la 2016 yuunɛ la puan ti ba yuun te'e dɛna National Determined lagesegɔ n yuun dɛna NDCs n yuun yese 2021 yuunɛ la puan na.

## Viisegɔ lɔgerɔ

Buuri buuri:All
Laadi Ayii Yamba

**Laadi Ayii Yamba** de la timmaala n boi Pusiga tiŋa puan.

## A vom yɛla

## A sukuu yɛla

## Viisegɔ lɔgerɔ

Buuri buuri:Pɔka
Buuri buuri:All
Buuri buuri:Gɔmena nalɛgeriba
Anateem

**Anateem** de la tinpika n boi Sumbrunŋɔ  tiŋa puan bona Bolga so-olum. Anateem tarɛ sukuu n pɔsɛ kɔmbibise zia ta paa deto ba wai. La me kelem tara Asibitin pika mɛ ti ba tibera ba-aridoma yele yele bii kɔma.

Anateem tare yia n paa yia kɔbisi siyi de dɔgelɛ te neriba n paa tusirɛ de dɔgelɛ bona bini.

## Viisegɔ Lɔgɛrɔ
Ghana national anthem ( Yɛn'ara asasi ni Gurenɛ version)

**Ghana national anthem ( Yɛn'ara asasi ni Gurenɛ version)**

Na'ayinɛ ka maalɛ ti tiŋa wa ti ba yi'ira ti "Anthem"  de la Ghana tansugere za'a yuunɛ. Tu daa iŋɛ de la dase'eri daarɛ ti tu daa to'e ti mɛa yese solemipɛɛlesi nu'usi la n de 'United kingdom' la. N de ti faɛ bɔŋa n de 1957 yuunɛ la puan.      

## Tuusum Yɛla
Yuunɛ la bɔ'ɔra tu tiŋa daa ze'ele la Philip Gbejo gee ti Emmanuel Pappoe Thompson me daa gulesɛ ka yelebɛa la me biŋɛ. Yuunɛ wa yelebɛa la daa le maalum tee mɛ dɔla tigerɛ ka yima n daa boi ofiisi sɛka n daa boi dɔla la se'em n daa de gɔmena kuka zuodaana bala ma'a sa la n de Kwame Nkrumah.** **Michael Kwame Gbordzoe n daa tɔgɛ yɛla dɔla la yuuni la yelebɛa tii eŋa n daa gulesɛ di dɔla la ba daa sigesɛ bii lobeke   Nkrumah yese a ma'am kuka la puan la. La daa wa'am mina ti ba kelegum taaba ti Kwame Gbordzoe, n daa de la sukuu via bɔna 'Bishop Herman College' daa bo yuunɛ yelebɛa n de zekɛ Ghana tãnɛ la saazuo ' lift the flag of Ghana  se'em ti ba dikɛ ti daa faaɛ ti mɛa yesɛ solemia nu'usin la ti la nyaa dɛna ti Ghana wa za'a yuuni pɔsera Kwame Nkrumah na'am sãŋa.''' 

## Yuunɛ la yelebɛa
Yelebɛa si'a n boi Na'ayinɛ kãmaalɛ tu tiŋa wa Ghana n de tu tiŋa wa za'a yuunɛ la kelum tuna mɛ pɔsɛ 1970 ti Michael Kwame Gbordzoe daa gulesɛ n daa de sukuu gee yuunɛ1 lagum pa'asɛ kɛlege bii kɔmpitiisen sɛka n yuuni de tu Ghana za'a la hale ta pa'asɛ tu nɔpɔrɛ se'em ti ba yi'ira ti 'pledge' la.
## Viisegɔ lɔgerɔ (References)
Kulbia

## Kulbia Tinŋa
Kulbia dela Sumbrungu tinbila, Bolga so'olum pɔen. Kulbia yɛrikɛ ze'ele sirikɔ sakukɔ sige tadu kandiga, lebe kae zom tadu Sumbrungu.

## Kulbia nabara
 Kulbia nyɛ la yu'rɛ ze'ele Kulkɔ. Kulkɔ bola buyi. Tu tarɛ Kulkinŋɔ. De tara Kulbia. Kulkinŋɔ dela tinpika nboi Navrongo so'olum.

## Kulbia Tinbibisi
Kulbia tare la tinbibisi ba yopɔi. Ba dela, Anateem, Akukam, Dazongo, Amɔrikɛdoone, Kunkuam, Kutinkɔ, nyaa dikɛ Kulbia minŋa pa'asɛ. Naba ayima ma'a en biseri ba za'a.

## Kulbia Da'a
 Kulkɔ da'a yuun dela dakatɛ. Puumpitã ntole ba yuun diti ka la dabesa  atã woo darɛ. Kulkɔ da'a darɛ woo de'eno zo'e zo'e en na wa'am bilam. Yɛhɛra ka yuun za'asum se'em la zuo, tisi zo'e zo'e n yuum ki'iri ka.
Poorin da'a la nya vurike singɛ la Suburungu, Kulkɔ la Kulbia tinsuka ti ba yi'ira bilam tii Santa.

## Kulbia Ninŋa Tɔlika
Kulbia tare sukuto zo'e zo'e, ze'ele kɔmbibisi dinɛ ta pae bunkuruba dinɛ. Sukuto bataba dela, Kulbia sukuu, Dazongo sukuu, Anateem sukuu, Kunkuam sukuu la bataba. Bolga sukuu katɛ sɛka ti ba wi'ira 'Bolgatanga Technical University' (BTU) la mi bola Kulbia tinŋa pɔen. Kulbia tare Asibitum bun bibisi kekeko mɛ. Ka tari Asibitum ayima Dazongo, ayima Anateem, ayima Kunkuam, de kelum tara ayima Kulkɔ Nayire.
Climate change mitigation

**Climate change** de la sɛla n dɛ teerɛ basɛ ti emissions la greenhouse gases bii la yesere gases la atmosphere la puan. Nanana wa, global la nyaa zom ta paɛ la saazuo ta paɛ average temperature ti la dɛna la emissions n ze'ele fossil fuels zian na (coal oil la natural gas).

Mitigation ta'am basɛ ti emission siŋɛ la transitioning ta paɛ sustainable paŋa conserving paŋa n pa'asɛ sɛla ti ba yira ti efficiency la.Sɛla n pa'asɛ la de la CO ta'am yesɛ atmosphere la puandɛna ti tu pa'asɛ tu tiisi zo'e zo'e la ti pa'asɛ sɛla ti ba yira ti Wetlands gee tuna la ti Na'ayine maalɛ lala technical tuunɛ n pa'asɛ ti la zɔ'ɔra bɔna.

Solar paŋa la kusɛbegɔ paŋa tare la climate ti la zom saa zuo ti mitigation potential bɔna tiŋa gee ka paɛ sɛba.Variable bɔna bɔ'ɔra wutɛɛŋa la kusɛbegɔ ti energy zi'a n basɛ ti nasaara bugum la long distance bugum tuuma, demand management la diversification ni pa'alega.  Ti carbon ka zom paŋa la bɔna, bugum la boi la tɔɔlegɔ wan nyaŋɛ rely paŋa zi'a. 1 Bugum wa tune la la tɔɔlegɔ la bugum lɔgerɔ. Industrial wan nyaŋɛ iŋɛ carbon dioxide, carbon capture la paŋa la wan ta'am basɛ ti net emissions siŋɛ tiŋa.

Sɛla ti ba yira ti Greenhouse gas emissions ze'ele la kua wuu methane la nitrous oxide. Emissions ze'ele la kua wa nyaŋɛ mitigated wan basɛ ti di sãŋa siŋɛ tiŋa, lebera tiisi dia puan, suŋera ecosystems basɛ ti kua tole niŋa.: XXV

Tiŋteerɛ mitigation tuunɛ  de la, carbon sɛla ti ba diŋɛ biŋɛ la carbon emissions toleŋɔ, easing daarewoo ti la te'e energy  development,  basɛ ti kaama siŋɛ tiŋa,  nyaa basɛ Fossil fuels gee te'e energy suŋɔ. nananawa policies yeti ba siŋɛ global warning ta paɛ 2.7C 2100.[9] dɛŋe wa gaŋɛ la 2015 yuunɛ la bɔna Paris tiŋa puan ti ba n wan iŋɛ se'em ti global dɛŋa la paɛ 2C la preferably paɛ 1.5 C. Globally,  limiting dɛŋa paɛ 2c  

## Viisegɔ Yɛla



Buuri buuri:Climate change
Talensi de'eŋo

da'a de la de'eŋo ti talensi duma dɛ'ɛna yuunɛ woo. Nɛra sɛba n ze'ele Bɔ'ɔrɔ za'a n ni di yi'a gee bo Tɔŋɔ duma.
yɔŋɔ n de wa sego ti bani wa'ara.
Sikabiisi tinŋa puan yizuto

Sikabiisi tinŋa dela tinŋ sɛka n boi Namoo so'ulum, Boonŋo district, Upper east Region (Bolegatanŋa)-Gaana. Fu san wɛ'sa Sikabiisi Tinga puan san taara taara ka paɛ Boonŋo n de' ka tinŋ Kati la, fu yanŋa wan dikɛ la paale dɔɔ seka n we' Balungo la Namoo tiise puan la. Fu san paa Balungo tinŋa de yanga san wɛ'sa namoo tinga ( Namoo da'a) ka paɛ sambolgo santa la en ze' pale yagne zuo ti ka na'ire a yela sigra Namoo da'a de ti ka na'ire a yeema mɛ wɛ'sa Kansoe da'a bona fu gɔbiga bɔba. Dikɛ paale seka n we' Kansoe  da'a bona fu gobiga bɔba la. Fu san doose bala ka paara Kansoe da'a puan, fu wan nyɛ paale n boi fu gobiga bɔba sigra we'sa Sikabiisi Sukuu la. Doose paale enŋa tii fu kɔ we'sa la Sikabiisi tinŋa puan bala.
Environmental issues in Southern Africa

South Africa tiŋa kɔrenkɔrum tari la daaŋɔ zo'e zo'e, magesi wuu, Yileŋa teere, tiŋa, ko'oŋ, tiisi lubega, tinsageŋɔ, la sageŋɔ. 'Southern Africa' la miŋa, gee dagi South Africa ka tari kusebego seko ti ba yi'ira ti 'carbon' la zo'e amaa ka to'ori Yileŋa teere n tari yɛla zo'e zo'e magesi wuu saa yɛla, tuulega.
Southern Africa sagum ba Lɔgerɔ me zo'e zo'e zɛgera ti ta'am vɔna yɛsera la ba nɛrekãlɛ la n kɔ'ɔm pa'asa la zuo la tiŋa la kɔrenkɔrum n sageni la ti ba bɔta ti ba maalɛ la zuo.  
Southern Africa dɔɔrɔ, la ba lɔgesi'a ti b ɖea maala n de ba nɛŋa tɔlega bunɔGee ti so'olum kuna wa me kɔ'ɔm dɛla la lɔgetuna. Ba kelum kina nɛŋa sagena ba tiŋa lɔgerɔ la n sɔi ti ba bɔna ba n boi bɔnsɛka zinabeere wa.

## Tuusum yɛla
Tinsesi n boi Southern Africa dela: Angola, Botswana, Eswatini, Lesotho, South Africa, Malawi, Mozambique, Namibia, Zambia la Zimbabwe. South Africa kaɛ Losotho basɛ tiŋasuka (Losotho boi la South Africa tiŋasuka)

Tinsageŋɔ yɛla asi'a n sagum ba kɔrenkɔrum la n ŋwana: ko'om dɛka, kusebego dɛka, tiŋa la sageŋɔ, sɔgerɔ lɔbega la tiisi lubega . Ba kɔrenkɔrum wa n dɛgɛ la zuo, daaŋɔ la ka paɛ ba imma'asum yɛla ma'a, gee pa'asɛ la Dunia Yileŋa tinteere la puan.

## Ko'om yɛla
Southern Africa  daansedaarɛ kuyima de la ba ka tari kosumɔ. Tigere diyima ti ba yi'ira ti 'United Nations Conversation Climate Change'  n boi South Africa 2000 yuunɛ la puan yuun yeti ko'om n boi nɛresabelega tiŋa pu mɛ bo tisi woo pa'ale ti piyoobi kɔbega puan (60%) n gãi timpaberɛ la zuo de la pisiyi kɔbega puan (20%) ma'a  kosebo n boi Southern Africa ti ba wan ta'am paɛ ka paɛ pia kɔbega puan (less than 10%) gee ti ba ba ko'om la zo'e zo'e bɔna la tiŋa sa taŋa leŋen la zuo, la kpe'em mɛ ti ba nyɛ ko'om tiŋa. Tinteere la di yɛla ta'am tari sageŋɔ la daaŋɔ wa'am sanire la tuulega bii ma'arɛ n zuni se'em puan na.

Nɛresabelesi zo'e zo'e baseri timbibesi la mɛ gee kina tinkãra la puusin basera ti kosumɔ Yɛla la maan kina nɛŋa gee ti nɛreba me n boti sɛla la me maan zɔ'ɔra pa'asa mɛ ti kosumɔ me ka zo'e. Ze'ele 2010 la puan, Durban mɔgerɛ la kiiseri me wuu pisiyi, kɔbega puan (20%) la ze'ele 2010 yɛ'ɛsa sa kosebo ti nɛreba zu wan ta'am paɛ pita kɔbega puan (30%)"1996 yuunɛ la puan, ba yuum viisɛ baŋɛ ti kosebo n ni zɔ tole de la '150 million cubic meters' yuunɛ woo, 33 290 million cubic meters' gee ti kosebo ti nɛreba tara tuna yuunɛ za'a San lagum taaba la ta'am dɛna 20 045 million cubic meters'. Tigere se'ere ti ba yi'ira ti Department of Water and Forestry, 2000 yuunɛ puan, yuum yeti nɛreba ta'am ta bɔta ko'om 2030 yuunɛ la puan ti paɛ 50%.

La de yelemɛŋerɛ ti South Africa n tari kosumɔ gana za'a Southern Africa tiŋa, zo'e zo'e ka ta'am nyɛ maalegɔ yɛsera dɛgerɔ puan. Southern Africa nɛreba zo'e zo'e ka nyɛti kosumɔ.  Ba ko'om la zo'e zo'e tari la dɛgerɔ basera ti bãsesi n doli ko'om puan nyɔgera nɛreba la ba'am nyɔgera nɛreba. Ko'om puan bã'asi mia sisesi n ŋwana; ' Hepatitis A la Hepatitis E' zɔ'ɔra ba tiŋa la puan gee ti ko'om la dɛgɛ ta paɛ beense'ere ti bãsina wa me nyaa dɔla ko'om puan nyɔgera nɛreba:  typhoid fever,  Leptospirosis, schistosomiasis la Bilharzia.

## Viisɔgɔ Lɔgɛrɔ
Harmattan

**Gunfokɔ** ti ba yi'ira ti Harmatan la de la saŋa kayima n bɔna West Afrika tiŋa puan n pɔsera November ŋwarega la puan la ba'asegɔ puan ta paɛ March ŋwarega la puan ba'asegɔ. La de la kusɛbegɔ la poosegɔ n ze'ele Sahara,  West Afrika tiŋa puan ta paɛ Gulf of Guinea. Yu'urɛ la de la sɛla ti Twi duma yi'ira ti Haramata la. La ni ma'ara la yuuŋɔ zi'an woo gee ti tisɛbo ti mɔregerɛ bɔna Wuntɛɛŋa. 

Gunfɔko ti ba yi'ira ti Harmattan la n bɔna la sasɛkati saa ka niira la. La ni bɔna la ŋwaresɛka n ka tari wuntɛɛŋa.  Saŋa kaŋa la Subtropical ridgre bɔna high pressure intretropical convergence bɔna Gulf of Guinea. La ni ta gaŋɛ Sahara Gunfɔko la n dikɛ la kusɛbegɔ kãtɛɛ la tuntunɔ. Ba yi'ira ka ti doctor wind la.  Sɛla n sɔ la,  la n kuura mɛ woo sɛla ti ba yi'ira ti tropical air la.

## Suŋa
Gunfokɔ bɔna la ka tɔka la Winter, beni zuola, la de la ɔɔrɔ la kuurɛ kusɛbegɔ ze'ele Fluctuations bɔna Ambient temperaturewuntɛɛŋa la yuuŋɔ.  Temperature  la ni Tɛɛ mɛ ta paɛ 9c daarɛ woo gee wuntɛɛŋa temperature la ni paɛ la 30c ti relative humidity la paɛ la 5% la ni mɔregerɛ mɛ tiŋa ka sɛka woo Sahara.

**Gunfuko Haza**Tiŋa ka sɛba n bɔna West Afrika wa ti Kusebego kãtɛ n bɔna sapebosum kãtɛ n tari paŋa pi wuntɛɛŋa la dabesa makɛ la fog.Boni wa mɛ de la sapebosum million la dollar duma ti ba tari zabera yuunɛ woo, bala basɛ mɛ ti tiisi luta kira.

## Imma'asum

Humidity la paɛ la 15% n wa ta'am basɛ ti sɛba nuo kɔra ziim ti imma'asum la sɛla n pa'asɛ dɛna sɛba iŋa la n ku'e mɛ ba nuurɛ, nini la bã'a sɛka ti ba yira ti asthma la mɛ bɔna.

## Viisegɔ lɔgerɔ
Ecosystem services

**Ecosystem services**-Tiisi, dusi n la sɛla woo buŋa zi'na (Ecosystem tuuma), zi'an wa tari yɛla gee bɔna yima yima bɔ'ɔra Asaala bii nɛreba doose la tiŋa la n de tinsɛka n pum bɔna la n la ka summa'asum ecosystem(healthy ecosystem).

## Viisɔgɔ Lɔgɛrɔ
Buuri buuri:Climate Awareness
Elizabeth Akua Ohene

**Elizabeth Akua Ohene**
Ba yuun dɔŋɛ e la January  ŋwarega la dabesere pisi la ayi la puan 1945 ŋwarega la puan,  a de la Gaana wa TV lasebaare bɔ'ɔra la Gomena nalegera.  A yuun de la Minister Gaana wa ze'ele bo la Tertiary Sukuu Gaana John Kufuor nama saŋa la. A yuun de la Daily Graphic. Eŋa n yuun de la pɔka. 

## A vom la Sukuu yele

Elizabeth  ohene ba dɔŋɛ ela January ŋwarega la dabesere  pisi la ayi la puan 1945 yuunɛ la puan bɔna Ho n de volta Region bɔna Gaana wa la.
A kiŋɛ a sukuu la Mawuli sukuu nyaa yɛ Yunivɛsiti Gaana wa 1964 yuunɛ la puan ba'asɛ bilam nyaa yɛ a BA degree gɔŋɔ solemiine tɔgum puan 1967 yuunɛ la . A lɛm kiŋɛ la Yunivɛsiti n bɔna Indiana bɔna Bloomington,  USA bilam ti a toe a Mass communication  gɔŋɔ. A yuun de la Press Fellow ze'ele January  ŋwarega la la ta paɛ June ŋwarega la puanla 1983 yuunɛ la puanbɔna Wolfson College la Yunivɛsiti n bɔna Cambridge United  Kingdom.
Afforestation

**Afforestation**' de la sɛla ti nɛreba ni se tiisi zisesi ti tiisi ka tabelɛ bɔna (goto maalegɔ) bii tia ka bɔna bini kurum. Gɔmena la tigera n dagi Gɔmena tigere ti ba yi'ira ti NGO la zo'e zo'e dikɛ bamɛsi tuna mɛ ti ba se tiisi ti la lebege goto ti la maala kusebeseko n suŋeri la. Goto naaŋɔ de la sose'ere n nyaa zom saazuo ti la suŋɛ zɛbɛ tinsageŋɔ, wuu nɛreba n mi ti di suŋeri tintɔnɔ suŋa la sɛla ti ba yi'ira ti 'organic carbon levels' ita tintɔnɔ puan gu'ura ti tiisi bɔna saŋa woo. Goto naaŋɔ wa tuunɛ n kɔ'ɔm dɛna sɛla la tingu'a la ligeri yɛla zuo.
Goto sageŋɔ nyaa sige la tiŋa ze'ele 1990 - 2020 yɛsera la tiisi ŋmaa n sige tiŋa tisi sisesi puan la zuo ta pa'asɛ la tiisi bii goto n pa'asɛ tisi sisesi me puan la zuo
2019 yuunɛ la timpaberɛ puti'irɛ yɛsera tiisi le bɔna yizuo la yuun pa'alɛ ti folego boi ti tiisi bii goto n wan paɛ miliyɔn awɛi (9 million) km2 wan ta'am sɛ bini diniya za'a n de wuu kɔbega puan pisiyi la anii(25%) wan ta'am zom saazuo nananewa .

**Soore sɛka ti tu dola ɔka**

Soore tu dola ɔgira tiisi de la fu lui. Zi'a zo'e zo'e  factors la wan bagɛ pa'asɛ la climate, tuntunɔ, vegetables la nɛreba tuuma. bana za'a wa'an pa'ale ka sum n ani se'em, tiisi sɛbo n wan iŋɛ la soore sɛko ti tu wan doose ti la tuum.

Tiisi san ta ba'asɛ, zi'a la wan maalɛ ti tiisi la iŋɛ. Maasegɔ wan de la lɔgerɔ la ti tu wan diŋɛ iŋɛ la ŋwa, mɛ'a, voga,  herbicides la yu'a. zi'a la san ta ba'asɛ, sileka wa nyaa iŋɛ. Sɛla ti for wan iŋɛ yi de la tiisi biili buuta biili la tiisi la zi'a puan.

**Soore sɛka ti tu dola ɔka**

Soore tu dola ɔgira tiisi de la fu lui. Zi'a zo'e zo'e  factors la wan bagɛ pa'asɛ la climate, tuntunɔ, vegetables la nɛreba tuuma. bana za'a wa'an pa'ale ka sum n ani se'em, tiisi sɛbo n wan iŋɛ la soore sɛko ti tu wan doose ti la tuum.

Tiisi san ta ba'asɛ, zi'a la wan maalɛ ti tiisi la iŋɛ. Maasegɔ wan de la lɔgerɔ la ti tu wan diŋɛ iŋɛ la ŋwa, mɛ'a, voga,  herbicides la yu'a. zi'a la san ta ba'asɛ, sileka wa nyaa iŋɛ. Sɛla ti for wan iŋɛ yi de la tiisi biili buuta biili la tiisi la zi'a puan.

## Viisegɔ lɔgerɔ
Buuri buuri:Climate Change Awareness
Buuri buuri:All
Michael Jackson

**Michael Joseph Jackson** (29 Yɔɔre 1958 – 25 Laminga 2009) yɛlɛ nɔɔ zɔŋa la Amerika n daŋa bɔbɔriga nɔɔ. Ŋun ka zɔɔ nɛ *King of Pop* zɔŋa n yɛlɛ pɔɔkɔ la zɔŋa nɛ zaŋa pɔɔsɛga n da tazugiri yele yɛlɛ zaŋa nɛ yɛlɛ nyɛŋ yɛlɛ ti wɔtaba pɔɔ.

## Discography
* *Got to Be There* (1972)
* *Ben* (1972)
* *Music & Me* (1973)
* *Forever, Michael* (1975)
* *Off the Wall* (1979)
* *Thriller* (1982)
* *Bad* (1987)
* *Dangerous* (1991)
* *HIStory: Past, Present and Future, Book I* (1995)
* *Invincible* (2001)
* *Michael* (2010)
* *Xscape* (2014)

## Honors
* Gabon, Africa
** Officer of the National Order of Merit (1992)

## Viisegɔ lɔgerɔ
Illegal mining

La de la sɛla n ita gee ti Gomena ka mina ka yele, sɛla n pa'asɛ de la tiŋa la san ka mina la sɛla ti ba yira ti licenses la ba explorator bii mineral transpiration  permits. Saalema do'a ta'am dɛna subsistence tuunɛ la yele wa n de artisanal mining bii la wa'am pa'asɛ la organized crime la puan.#CCAC

**So'olum yele**

Spurred n ze'ele widespread nɔŋɔ la suŋerɛ n boi na zi'a ti ligire wan ta'am yese na la, illegal artisanal tansugerɛ wa ze'ele la Sub Saharan Afirika tiŋa. Ti legalization  yu de artsanal la small scale mining za'a boi, gomena la ka tari bureaucracy lɔgerɔ zo'e basɛ ti sɛba n tuna la tɔgera.

Gaana wa launched la Operation Vanguard tansugerɛ la 2017 curd illegal artisanal mining bɔna Gaana.

**Latin America**

Illegal gold mining n bɔna Latin America de la particular concern sɛla zuo la scale de la organized crime la significant rate environmental degradation.

## [[Viisegɔ lɔgerɔ]]
Agnes Asangalisa Chigabatia

**Agnes Asangalisa Chigabatia**( dɔgi Sakutega 20,1956) de la Gaana pugela n de nalɛgera gee mɛ dɛna la mina n yuum lagum pa'asɛ Parliamenti nɛreba la puan ti ba yi'ira ti MPbɔ'ɔra Builsa North Constituency la.#CCAC
## PƆSEGA VOM LA SUKUU YƐLA
Sakutega ŋmarega 20,1956 ti ba yuum dɔgi Agnes Chigabatia Chuchuliga sa, Upper East Region of Gaana puan. A yuum pɔsɛ kiŋɛ la sukuu sɛka ti ba yi'ira ti Adda Middle sukuu Navrongo tiŋa puan la Ayieta Middle sukuu Sandema tiŋa puan. Pooren, Agnes yuum nyɛ a secondary sukuu gɔnɔ la St. Francis Girls Senior High Sukuu, Jirapa puan. A nyaa yuum ze'ele bilam tɔkɛ tole la sukuu sɛka n boi Accra ti ba yi'ira ti Accra Polytechnic zi'an ti a yuum to'e an Advance level in Catering Certificate gɔŋɔ la.#CCAC

## TUUMA
Chigabatia de la caterer by profession.#CCAC
## NALƐGEBƆ
Agnes Chigabatia yuum pɔsɛ lɛgum na'am wa la, 2004 yuuni la puan, A yuum ze'ele la Awɔbegɔ paati la puan(New Patriotic Party) bɔta Parliamenti na'am la,Agnes Chigabatia mɛ yuum di mi'a wa mɛ. A yuum nyɛ la nɛreba 6,160 nɛresɛba n yuum votum bii n yuum di'ise nu'usi la puan ti ŋwana ze'ele dɛna la 33.70%.
A yuum tum la yuuma anaasi ze'ele(ko'oro 2005-7 ko'oro 2009. Yuum ana wa miŋa nuu puan. Agnes yuum de la Deputy Minister bɔ Upper East Region. Agnes yuum ka le nyɛ member of Parliamenti na'am wa doose la 2008 losegɔ la puan zi'an ti a yuum kɔgɛ gee dikɛ bɔ la Timothy Awotiirim Ataboadey.#CCAC
## LOOSEGƆ
Chigabatia ti ba yuum loe ti a dɛna palimɛnti kuka daana Bulisa North constituency n de Gaana saazuo bɔba so'olum yia daana 2004 Gaana tiŋa wa za'a loosego bii voteŋo  A yuum di mi'a wa mɛ New Patriotic Party la puan(Awɔbegɔ paati).A constituency yuum lagum pa'asɛ la palimɛnti kugesi siyi yese kugesi pia la batã(13) puan na zi'an ti ba di mi'a doose la Awɔbegɔ paati (NPP) losekuna puan Gaana saazuo bɔba so'olum. Awɔbegɔ paati (New Patriotic Party) n yuum di palimɛnti mi'a yese la bana n yuum nyɛ kugesi 128 la, yese kugesi 230  kugesi la puan. Ba yuum loe la ina la iŋa n yuum nyɛ nɛreba 6,160 yese nɛresɛba za'a waabe n votum wa puan 18,273 n yuum de sɛba n voteŋo n ani suŋa.ŋwana yuum gee la fii la di paɛ 33.7% yese votumduma la za'a waabe puaneof. Ba yuum loe la iŋa gee basɛ Thomas Akum-Yong n de Peoples' National Convention, Awontiirim Ataboadey Timothy n dɛ National Democratic Congress la Abaayiak Ayulim Grace n de Convention People's Party. ŋwana za'a yuum yese la 5,657, 6,147 la 309 votumduma la puan yese la votumduma la za'a puan na.Ŋwana yuum gee la fii la ba paɛ  pita la ayima kɔbega puan (31%, 33.6% ) la 1.7% n de bɔ voteŋoduma la.za'a.#CCAC

## MIŊA VOM
Chigabatia de la Christian bii Yinpu'usa.#CCAC
## VIISEGƆ LƆGERƆ
Florence Oboshie Sai-Coffie

**Florence Oboshie Sai Coffie bii Oboshie Sai Cofie**(dɔgi 6 Dawalega 1953), de la Ghanaian nalɛgera la media executive. A de la tɔgɛ tɔgera se'em n mi tuuma bii n boi tuuma la puan ti la paɛ yuum pisiyi Gɔvena yire la puan, diplomacy la international relations, media relations la reproductive health advocacy. A yuum de la deputy chief of staff kufuor administration ta paɛ sansɛka ti ba yuum ta loe e ti a dɛna deputy minister.
Kukazuodaana president John kufuor iŋa n yuum de deputy minister. Ministry of information ze'ele 2006 yuuni la puan tari paɛ 31 Naakɛ'ɛsaga 2007. A yuum pɔsɛ la 1 Salurego 2007, Kukazuodaana President John Kufuor n loe ti a dɛna Minister of information la National Orientation, iŋa n yuum tee soe Kwamina Bartels. Ina n yuum de mina n yuum tuni Minister of Tourism Diaspora relations. Le kelum pa'asɛ, Sai Cofie yuum zale la board Chair bɔ Gaana Airports Company. Gee nananawa, a nyaa de la president Akufo Addo ka'aka'ana bɔ media la Strategic tɔgetɔgera. #CCAC
## PƆSEGA VOM LA A SUKUU YƐLA
Oboshie Sai Cofie ba yuum dɔgi n la 6 Dawalega 1953 Accra tiŋa puan ta paɛ T. Sai, Ghanaian academic la family health physician se'em Co-founded the planed parenthood Association of Ghana 1967 yuuni la puan la Florence Aleeno Sai (née Dani). Ina n yuum dɛ pugela yiadaana kɔma ba yoobi la puan. A yuum pɔsɛ a sukuu la Ridge Church School(sukuu) Accra puan gee yuum tɔkɛ tole kiŋɛ Aburi Girls Secondary School(sukuu) ti a ta zamese O-Levels.
Ze'ele(1964-1969) a yuum ta ze'ele bilam kiŋɛ Achimota School(sukuu) ti a iŋɛ A-Level(1969-1971). A yuum to'e la Bachelor's degree Sociology puan University of Ghana(Gaana) Legon 1974 yuuni la puan.#CCAC
## TUUMA

## VIISEGƆ LƆGERƆ
Mercy Adoma Owusu-Nimoh

Mercy Adoma Owusu-Nimoh (Gunfuko Nambua dabesa ayoobi 1936 ta paɛ Gunfuko Nambua dabesa pia la anaasi 2011 yuunɛ) yuun de la Gaana nɛra n guleseri kɔma zamesegɔ gɔnɔ, Gɔmena nalɛgera gee kelum suŋera gɔŋɔ zamesegɔ yɛla. Eŋa n yuun to'e wɔ'ɔrɛ sɛka ti ba yuun yi'ira ti Noma Award 1980 yuunɛ la puan yɛsera la a gɔnseko ti a yuun sɛgɛ di ti 'The Walking Calabash la

## Tuuma
Rivers of Ghana, 1979[5]
Kofizee Goes to School, 1978[6]
The Walking Calabash la Sɔlema asi'a 1977[7]
Mosquito Town, 1966[citation needed]
## Viisegɔ Lɔgerɔ
Deforestation

**Deforestation** n de sɛla ti ba yira ti tiisi ŋwa la. De la tiisi ti ba ŋwara gee gee tiŋa la ze'ele ti sesɛla ka boi ka puan. Tiisi ŋwa wan lem pa'asɛ la tiisi la san ta ŋwa gee ti tiŋa la ti ba nyaa dikɛ mɛ ba ze'ele. Tiisi ŋwa bo la zi'a ti saa niira gee ti tiisi la zo'ora.

Tiŋa wa za'a pii la,  la tiisi 31%. La de la one third n ka paɛ tiisi la n bɔna tiŋa la zuo gee ti kua n wa'am na ze'ele 15 million  ta paɛ 18 million hectares tiisi zia n waam paɛ Bangladesh  n saam yuunɛ woo. Tiisi 2400 ti ba ŋwara Mita woo
Dia la kua tigere n boi Tisi n Lagum Taaba ti ba yi'ira ti United Nations la yeti Tilubega (Deforestation) de la ba sɛla ti nɛreba ni dikɛ goto bii tiisi tee ita sɛla n boi di tɔka (la ka pakɛ la san pugum suŋera nɛresaala). "Tiisi lubega" la '"Forest area net change"'  dagi buyina:  pooren bunɔ la de gosi'a n bɔi la la za'a n de se'em
Ŋmata tiisi gee ka le sɛɛra sisesi n ta'aseri 'biodiversity loss, and aridity'. Tiisi ŋmaa n ta'aseri 'extintion', yileŋa teere, pɔgetiine, gee basera ti nɛrekalɛ yiregera wuu 'fossil records' n nyɛ bu saŋa n tole sa la nananewa se'em la.Tiisi lubega me baseri ti  'biosequestration of atmospheric carbon dioxide' n lɛbera pooren bii sigera tiŋa, ti 'negative feedback cycles' zɔna saazuo basera ti tuulega bɔna tigbɔŋɔ ti ba yi'ira ti Global warming' la. 'Global warming' wa me dikeri la 'pressure' ita tinsesi n zɛgeri ti gu'a bɔna dia puan nyaa dɔla bilam naara goto yɛsera la ba n ŋmati tiisi ti kɔɔra bii ugera zuo, dina wa me baseri ti 'arable land' me sigera tiŋa zi'an woo. Tinsesi ti tiisi ka bɔna yɛsera la tiisi lubega zuo la ni nyɛ daankuna wa magesi wuu saa n ni nyaŋɛ urege tintɔnɔ la ge gee bɔga biŋe ti ba yi'ira ti 'diverse soil erosion' la nyaa ni basɛ ti tiŋa la sagum ka le tara tuunɛ.

## Viisegɔ Lɔgerɔ
Water scarcity in Africa

Konɔŋɔ nɛresabelega tiŋa ta'am ta zom saazuo gaŋɛ 2025 yuunɛ n kini na ti ba pa'alɛ ti dunia wa puregerɛ buta puan wan ta dita konɔŋɔ. Yelesi'a n ta'asɛ ti konɔŋɔ bɔna nɛresabelega tiŋa wa de la sɛla ti ba yi'ira ti 'physical and economic scarcity' nɛreba kãlɛ n kɔ'ɔm pa'asa zɔ'ɔra la tinteere. Konɔŋɔ de la kosumɔ san ka bɔna ti nɛreba wan ta'am dikɛ tum. la de la yelemɛŋerɛ ti Nɛresabelega tiŋa wa ti ni yeti Sub-Saharan African la, tari sanire zo'e zo'e, la ni niira la saŋa saŋa gee me ka niira zi'an woo buyina, basera ti zi'isi sisesi ni saɛ ko'om gee ti sesi me dɛna warɛ. Le pa'asɛ, 'prevalent economic development' la nɔŋɔ yɛla ta pa'asɛ la nɛrekãlɛ n pa'aseri kalam kalam la nɛreba n ze'eti timbibesi puan kina tinkãra puan zuo basɛ mɛ ti nɛresabelega tiŋa nyaa dɛna nɔŋɔ zi'an Dunia wa gee me ka nyɛta timmaaleg

2012 yuunɛ Dia la kua tigere la ti ba yi'ira ti Food and Agriculture Organization la n boi United Nations yeti konɔŋɔ de yeleyia daana n de daaŋɔ basera ti nɛŋa tɔlega ka bɔna. se'ere n ta'asɛ dina wa de la mɔga zo'e zo'e ka le tara ko'om yɛsera la kua la yɛla asi'a n boi zi'isi la puan la zuo. Nɛresabelega tiŋa konɔŋɔ wa tari la daaŋɔ wa'am na dɔla imma'asum( pɔgesi la kɔma ti la ni kɔ'ɔm daana Paa) ta paɛ gɔnɔ zamesegɔ, kua yɛla, timmaalegɔ n boi wuusa hali la ko'om zɛba yɛla

Tisi n Lagum Taaba ti ba yi'ira ti 'United Nations'  pa'alɛ ti sosi'a ti tu wan doose ta'am maalɛ nɛresabelega tiŋa konɔŋɔ wa yɛla de la ti maalɛ ko'om n ze'eti zi'an kina na la. Dina wan basɛ ti gu'a bɔna tu dia la ko'om puan gee kelum suŋera ti tu ta'am ŋu warɛ, kosaarɛ tiisi lubega.

## Viisegɔ Lɔgerɔ
Mabel Dove Danquah

Mabel Dove Danquah (1905-1984) yuun de la Gold Coast nɛra n de lasebaarɛ bɔ'ɔra, Gɔmena nalɛgerɛ tuntuna la Gɔngulesera, nɛresabelega tiŋa puan pɔgesɛka n po tum tuundina wa puan. Wuu Francis Elsbend Kofigah n yuun gulesɛ se'em yɛsera Gaana Gɔnguleseba yɛla la "gee ti pɔgesi magesi wuu Efua Sutherland la Ama Ata Aidoo baŋe gulesera gɔnɔ la,ti Mabel Dove Danquah, pɔgesɛka n pɔsɛ zɛberi bɔ'ɔra pɔgesi la nɛŋa tɔlega yele, yuum pugum bɔna mɛ". A yuun digesɛ la 'pseudonyms' tɔka tɔka iŋɛ a lasebaarɛ gɔnɔ gulesegɔ puan ze'ele 1930 yuuma la puan: "Marjorie Mensah" n boi The times of West Africa; "Dama Dumas" n boi in Nɛresabelega tiŋa Bulika lasebaarɛ bu'a puan ; "Ebun Alkija" n boi Nigerian lasebaarɛ gɔŋɔ n de Daily Times; la "Akosua Dzstsui" n boi Ãnkara zaanuurɛ lasebaarɛ bu'a puan. A yuun de la yiadaana ti ba loe ti a bɔna wara yeleŋo Nɛresabelega tiŋa sansɛka ti Gaana yuun nan pugum ka to'e bamɛsi solemiisi nu'usin la. A tuuma puan ti a yuun basɛ la niɛ peelemi yɛsera 'self- governance puan.

## A Pɔsega Vom Yɛla
Ba yuun dɔgɛ Mabel Ellen Dove la Ãnkara so'olum ti a ma yuun de la Osu pɔka n de kɔɔsera ti a sɔ me dɛna Sierra Leone tiŋa budaa yuun de Lɔya se'em n yuun de Gold Coast Bar zuudaana yiadaana. Mabel Ellen n yuun de yuuma ayoobi la ti ba yuun tari eŋa la a suurɔ kiŋɛ Annie Walsh Memorial school n boi Freetown, Sierra Leone tiŋa. A yuun le kiŋɛ England ta zamesɛ Sukuu diyima ti ba yi'ira ti Anglican Convent n boi Bury St Edmunds la St Michael's College n boi Hurstpierpoint tiŋa. Bilam ti a yuun loe tuunɛ ti ba yi'ira ti 'secretarial course' gee basɛ a sɔ n yuun boti ti a tum sɛla la ti ba yuun basɛ ti a lebe Freetown. E yuun boi bilam la, a pa'asɛ la de'endɛ'ɛniba tigere diyima ti ba yi'ira ti local dramatics society la yuun zamesɛ yɛla zo'e zo'e gee nyaa baŋe lebe Gold Coast na. A yuun nyɛ tuuma dɛna 'shorthand-typist' bɔna Elder Dempster zi'an yuun tum bini yuuma anii ti ba dikɛ e loŋe G.B  Olivant, gee ti a baŋe ' lebege 'Manager' bɔna koosego tigere diyima ti ba yi'ira trading company n yuun de A G Leventis dinɛ.

## Amiŋa Vom Yɛla
Fɔɔ Nambua 1933  yuunɛ la, Dove yuun ele la Gɔmena nalɛgera la 'historian' yu'urɛ n de J. B Danquah ti ba dɔgɛ bibidibela, Vladimir. Amaa a sira ele la yuun ka yue doose la Danquah n yuun ka boi a zi'an yuuma 1934-36 tiŋasuka puan la ti a yuun dɛna Gɔngulesera bɔ'ɔra Cape Coast England tiŋa puan la ti ba yuun basɛ taaba 1940 yuuma la puan tiŋasuka

## Viisegɔ Lɔgɛrɔ
Cecilia Bannerman

'''Cecilia Bannerman
Cecilia Bannerman is a Ghanaian politician and a former Minister of State. She served as the sector minister for Manpower Development and Employment from 2001 to 2003 and Minister of Mines between 2003 and 2005.[1] In 2009 she was appointed to serve as a member of the Council of State.[Cecilia Bannerman is a Ghanaian politician and a former Minister of State. She served as the sector minister for Manpower Development and Employment from 2001 to 2003 and Minister of Mines between 2003 and 2005.[1] In 2009 she was appointed to serve as a member of the Council of State.[

## Viisegɔ lɔgerɔ